Καρλότα Πέρεζ

Η Καρλότα Πέρεζ (ισπανικά: Carlota Perez, 20 Σεπτεμβρίου 1939, ΚαράκαςTechno-Economic Paradigms: Essays in Honour of Carlota Perez, Anthem Press, 2009, σελ. 395.) είναι Βενεζουελανή επιστήμονας με εξειδίκευση στην τεχνολογία και την κοινωνικοοικονομική ανάπτυξη. Ασχολείται με την έρευνα της θεωρίας των τεχνό-οικονομικών παραδειγμάτων και των μεγάλων κυμάτων, μία περαιτέρω ανάπτυξη της έρευνας του Σουμπέτερ στη θεωρία του Kondratieff για τα κύματα.
Το 2012 τιμήθηκε με το Ασημένιο Μετάλλιο του Kondratieff The International N. D. Kondratieff Foundation  από το Διεθνές Ίδρυμα Ν.D. Kondratieff.

 Καριέρα 
Η Πέρεζ είναι επί του παρόντος Καθηγήτρια στο London School of Economics,Professor of Technology and Development, London School of Economics  και, από το 2006,  Καθηγήτρια στο τμήμα  Τεχνολογίας και  Κοινωνικό-Οικονομικής Ανάπτυξης του Πανεπιστημίου Τεχνολογίας, στο Τάλιν της Εσθονίας.Technology Governance graduate degree, Tallinn University of Technology Κατά την περίοδο 2003-2005, ήταν Επισκέπτρια Ερευνήτρια στο Κέντρο για την Οικονομική Ανάλυση & Πολιτική, μέρος της Σχολής Δικαστών του Πανεπιστημίου του Cambridge και είναι επίσης Επίτιμη Καθηγήτρια στο τμήμα Έρευνας Πολιτικών Επιστημών στο Πανεπιστήμιο του Sussex.Science and Technology Policy Research, University of Sussex Ακόμη, είναι ιδιαιτέρως δραστήρια ως διεθνής σύμβουλος και λέκτορας.

Η Πέρεζ έχει διατελέσει σε θέσεις στην κυβέρνηση της χώρας της, αρχικά στο Ινστιτούτο Εξωτερικού Εμπορίου όσον αφορά τα τεχνολογικά ζητήματα γύρω από τον Διάλογο Βορρά Νότου (1975-1977) και αργότερα ως ιδρυτικό μέλος και Διευθύντρια Τεχνολογίας του Υπουργείου Βιομηχανίας (1980-1983). Έχει διατελέσει σύμβουλος σε περισσότερες από τις μεγάλες δημόσιες και ιδιωτικές επιχειρήσεις στη Βενεζουέλα, όπως την εθνική εταιρεία πετρελαίου, αλλά και σε πολυεθνικές όπως η IBM, Ericsson, Cisco κλπ.

Ως διεθνής σύμβουλος, έχει εργαστεί για διάφορους πολυμερείς οργανισμούς, όπως ο ΟΟΣΑ, η Διάσκεψη των Ηνωμένων Εθνών για το Εμπόριο και την Ανάπτυξη, η UNESCO, ο Οργανισμός των Ηνωμένων Εθνών για τη Βιομηχανική Ανάπτυξη, το Πρόγραμμα Ανάπτυξης των Ηνωμένων Εθνών και η Παγκόσμια Τράπεζα.Έχει συνεργαστεί συμβουλευτικά με διάφορες κλαδικές ενώσεις, Υπουργεία, Συμβούλια της Επιστήμης και της Τεχνολογίας και αναπτυξιακές τράπεζες στη Λατινική Αμερική (Βενεζουέλα, Χιλή, Περού, Ισημερινό, Ουρουγουάη, Αργεντινή, Κολομβία, Δομινικανή Δημοκρατία, Βραζιλία) και σε άλλες περιοχές (Καναδάς, Νορβηγία, Εσθονία). Επίσης, αρκετά σημεία της Στρατηγικής της Λισαβόνα της Ευρωπαϊκής Ένωσης είχαν βασιστεί στη δουλειά της.

 Θεωρία 
H Carlota Perez είναι σύγχρονη οπαδός του Σουμπέτερ και μέντοράς της ήταν ο Κρίστοφερ Φρίμαν , με τον οποίο συνεργάστηκε στενά. Τα άρθρα της, από τις αρχές της δεκαετίας του 1980, έχουν συμβάλει στην τρέχουσα κατανόηση της σχέσης μεταξύ των βασικών καινοτομιών, των τεχνολογικών και θεσμικών αλλαγών και της οικονομικής ανάπτυξης. Το βιβλίο της Τεχνολογικές Επαναστάσεις και Οικονομικό Κεφάλαιο είχε πολύ θετική ανταπόκριση τόσο από τους ακαδημαϊκούς όσο και από τις οικονομικό-τεχνικής φύσεως επιχειρηματικές κοινότητες. Το βιβλίο συνέβαλε στην κατανόηση της σύνδεσης μεταξύ της καινοτομίας και της δυναμικής των οικονομίας μέσα από το πρίσμα της θεωρίας του Σουμπέτερ. Σε αυτό, η Πέρεζ, μιλώντας από το 2002, παραθέτει μια ιστορία πέντε τεχνολογικών επαναστάσεων που ακολουθούν ένα παρόμοιο μοτίβο απότομης εμφάνισης και ανόδου, αποτυχίας και τελικά ανανέωσης.

Το 2000, η Πέρεζ συν-ίδρυσε το The Other Canon, ένα κέντρο και δίκτυο για την ετερόδοξη οικονομική έρευνα, του οποίου, μεταξύ άλλων, κύριος ιδρυτής του και εκτελεστικό πρόεδρος είναι ο Έρικ Ράινερτ.

 Παραπομπές 

 Bιβλιογραφία 
 Carlota Perez, Leo Johnson, Art Kleiner. Are We on the Verge of a Golden Age?. 28 Αυγούστου 2017. 
 Carlota Perez. Technological Revolutions and Financial Capital: The Dynamics of Bubbles and Golden Ages. Λονδίνο: Elgar 2002. () 
 Wolfgang Drechsler, Rainer Kattel and Erik S. Reinert, eds. Techno-Economic Paradigms: Essays in Honour of Carlota Perez. Λονδίνο: Anthem, 2009. ()
 Includes essays by Christopher Freeman, Bengt-Åke Lundvall, Giovanni Dosi, Richard R. Nelson and others.
 Carlota Perez.Technological revolutions and techno-economic paradigms.: in Working Papers in Technology Governance and Economic Dynamics, Working Paper No. 20, Tallin: Norway and Tallinn University of Technology, Τάλιν 2009.

 Εξωτερικοί σύνδεσμοι 
 Επίσημη ιστοσελίδα, με δημοσιεύσεις προς ανάκτηση

Κατηγορία:Βενεζουελάνοι οικονομολόγοι
Κατηγορία:Οικονομολόγοι